The Shining (film)

The Shining is 'n 1980- gruwelfilm wat deur Stanley Kubrick vervaardig en geregisseer is. Jack Nicholson, Danny Lloyd, Shelley Duvall en Scatman Crothers is in die rolverdeling. Dit is gebaseer op Stephen King se gelyknamige roman uit 1977 en die draaiboek is deur Stanley Kubrick, saam met die romanskrywer Diane Johnson, geskryf. 

Nicholson speel Jack Torrance, 'n skrywer en herstellende alkoholis wat 'n nuwe pos as die winter afseisoen opsigter van die Overlook Hotel aanvaar. Lloyd speel sy jong seun Danny, wat heldersienende vermoëns het, "the shining", waarvan hy by hoofsjef Dick Hallorann (Crothers) leer. Danny se denkbeeldige vriend, Tony, waarsku hom dat die hotel spook voordat 'n sneeustorm die gesin in die Colorado-Rockies vaskeer. Jack se geestestoestand verswak mettertyd onder die invloed van die hotel en sy inwoners. Dit maak dat Danny en sy ma, Wendy (Duvall), in lewensgevaar kom.

The Shining word dikwels geprys as een van die beste gruwelfilms ooit, en dit is in 2018 deur die Library of Congress gekies om in die Verenigde State se Nasionale Filmregister opgeneem te word as "kultureel, histories of esteties betekenisvol". ’n Opvolg getiteld Doctor Sleep gebaseer op King se 2013-roman met dieselfde naam is in 2019 vrygestel.

 Rolverdeling 

 Ontwikkeling 
Kubrick het met betrekking tot die tema van die film gesê dat "daar iets inherent fout is met die menslike psige. Daar is 'n bose kant daaraan. Een van die dinge wat gruwelverhale kan doen, is om ons die argetipes van die onbewuste uit te wys; "ons kan die donker kant sien sonder dat dit direk gekonfronteer hoef te word”.
links|duimnael|Koerantadvertensie vir die rol van Danny Torrance
Nicholson was van die begin Kubrick se eerste keuse vir die rol van Jack Torrance. Ander akteurs wat oorweeg is, sluit in Robert De Niro (wat gesê het die rolprent hom vir 'n maand lank nagmerries gegee het), Robin Williams en Harrison Ford, wat almal deur Stephen King afgekeuris. Kris Kristofferson was Kubrick se plaasvervanger indien Nicholson sou weier. Steven King het nie van Nicholson gehou nie, omdat hy gedink het dat die kyker geneig sou wees om hom van die begin af as 'n onstabiele individu te beskou, vanweë sy rol in One Flew Over the Cuckoo's Nest. King het Jon Voight, Michael Moriarty of Martin Sheen vir die rol verkies, wat meer getrou die profiel van 'n gewone mens wat geleidelik tot waansin gedryf word, sou kon verteenwoordig. King is egter meegedeel dat die akteur vir die hoofrol "nie onderhandelbaar was nie."

Die regisseur se aanvanklike kandidaat om die Torrances se seun te speel, was Cary Guffey (Close Encounters of the Third Kind), maar die jong akteur se ouers het geweier en gesê dat die film te grusaam was vir 'n kind. In sy soeke om die regte akteur te vind om Danny te speel, het Kubrick 'n man-en-vrou-span, Leon en Kersti Vitali, gekry om onderhoude met sowat 5 000 seuns oor 'n tydperk van ses maande te voer.LoBrutto, p. 420 Tydens die verfilming is Danny Lloyd, die jong akteur wat gekies is,  op 'n besondere manier deur Kubrick beskerm; die seun het te alle tye geglo dat hy 'n drama skiet, nie 'n gruwelfliek nie. Ná sy rol in die 1982-rolprent Will: G. Gordon Liddy, het Lloyd sy toneelloopbaan laat vaar. 

Primêre fotografie het in Mei 1978 begin en is in Julie 1979 afgesluit en het hoofsaaklik by Elstree Studios in die Suide van Engeland geskied.
regs|duimnael|'n Bladsy van The Shining- draaiboek wat die toevoeging van die " All work and no play makes Jack a dull boy "-toneel beklemtoon.
The Shining was een van die eerste halfdosyn rolprente wat die toe nuut ontwikkelde Steadicam gebruik het, benewens die films Bound for Glory, Marathon Man en Rocky, wat almal in 1976 vrygestel is.Serena Ferrara, Steadicam: Techniques and Aesthetics (Oxford: Focal Press, 2000), 26–31. Steadycam is 'n stabiliserende montering vir 'n rolprentkamera wat die kamera se beweging van die kameraman se beweging isoleer, en dus gladde skote moontlik maak, selfs terwyl die operateur oor 'n ongelyke oppervlak beweeg. Die uitvinder van die Steadicam, Garrett Brown, was baie betrokke by die vervaardiging van The Shining. Hy was opgewonde na sy eerste toer deur die The Shining stel wat "vele moontlikhede vir die Steadicam" gebied het. Hy het persoonlik by die produksie betrokke geraak en gesê Kubrick sou die Steadicam gebruik “soos dit bedoel was om gebruik te word."

 Verwysings 

Kategorie:Amerikaanse rolprente